**Η INTRASOFT γράφει ιστορία με την είσοδο της στον Όμιλο Netcompany της Δανίας**

**Λουξεμβούργο, 8 Οκτωβρίου 2021 -** Η INTRASOFT International, ανακοινώνει ότι από σήμερα ενώνει τις δυνάμεις της με τη Δανέζικη Netcompany για τη δημιουργία μιας από τις κορυφαίες ευρωπαϊκές εταιρείες πληροφορικής. H Netcompany και η INTRASOFT ξεκινούν ένα ταξίδι ανάπτυξης με στόχο να οδηγήσουν την ψηφιακή μετάβαση σε όλη την Ευρώπη.

Ο αναδυόμενος αυτός Ευρωπαϊκός ηγέτης στον χώρο της πληροφορικής αναμένεται να ανταγωνιστεί μερικούς από τους παγκόσμιους γίγαντες της τεχνολογίας. Mε παρουσία σε όλη την ήπειρο ​​και με συνολικό αριθμό εργαζομένων άνω των 6.000, θα μπορεί πλέον να στοχεύει σε μεγάλα έργα σε ολόκληρη την ευρύτερη γεωγραφική περιοχή, αξιοποιώντας τις μοναδικές ευκαιρίες ψηφιακού μετασχηματισμού. Ο συνδυασμός της Netcompany ως πρωτοπόρου στη Βόρεια Ευρώπη με την INTRASOFT με έδρα το Λουξεμβούργο και την ισχυρή της θέση σε Ελλάδα και Νότια Ευρώπη δημιουργεί ένα ευρωπαϊκό success story πληροφορικής, πλήρως συμπληρωματικό σε επίπεδο υπηρεσιών και προσφερόμενων λύσεων.

Το νέο σχήμα έχει πλούσια συνδυασμένη εμπειρία στην αγορά πληροφορικής των Ευρωπαϊκών Οργανισμών, του Δημόσιου τομέα καθώς και μεγάλων πελατών όπως υπηρεσίες κοινής ωφέλειας, τράπεζες και χρηματοοικονομικά ιδρύματα και τηλεπικοινωνιακοί οργανισμοί. Η χρονική συγκυρία αυτής της στρατηγικής κίνησης υπογραμμίζει τη μεγάλη ευκαιρία της ψηφιοποίησης των ευρωπαϊκών κυβερνήσεων και του ιδιωτικού τομέα, που είναι και στόχος του 20% της χρηματοδότησης του Ταμείου Ανάκαμψης και Σταθερότητας. Ο συνδυασμός των προϊόντων της INTRASOFT για Τελωνεία, Φορολογία, Κοινωνική Ασφάλιση και η πλατφόρμα Govtech της Netcompany, δοκιμασμένες σε μερικές από τις πιο προηγμένες ψηφιακές αγορές στην Ευρώπη, δημιουργούν συνέργειες που ξεπερνούν κατά πολύ το άθροισμα των δύο και θα αξιοποιηθούν σε αναδυόμενες ευκαιρίες σε ολόκληρη την Ευρώπη.

Για την Netcompany η κίνηση σηματοδοτεί τη μεγαλύτερη εξαγορά στην ιστορία της εταιρείας, και για την INTRASOFT, μέχρι πρόσφατα μέλος του ομίλου INTRACOM Holdings με έδρα την Ελλάδα, η συναλλαγή αποτελεί μια σημαντική αναγνώριση της δυναμικής της, της ανάπτυξης και των μελλοντικών δυνατοτήτων της. Επιπλέον, η κίνηση δε θα περάσει απαρατήρητη σε πανευρωπαϊκό επίπεδο καθώς αποτελεί μια από τις σημαντικότερες επενδύσεις στον τομέα της πληροφορικής το 2021, και σίγουρα θετικό νεύμα για τον ελληνικό τομέα υψηλής τεχνολογίας.

Ο **κ. Αλέξανδρος Μάνος, Διευθύνων Σύμβουλος** της **INTRASOFT International** σχολίασε**: «**Αυτήείναι μια ιστορική στιγμή για την INTRASOFT που έρχεται σαν αποτέλεσμα της επιτυχημένης τα τελευταία 4 χρόνια συνεργασίας μας με την Netcompany για την υλοποίηση των έργων εκσυγχρονισμού των Δανέζικων Τελωνείων και της Υπηρεσίας συλλογής φόρων. Η από κοινού προσήλωσή μας στην υψηλή ποιότητα, στην χρήση νέων opensource τεχνολογιών, agile μεθοδολογίας και πάνω από όλα η κοινή μας αντίληψη στην σημασία της πληροφορικής για την ενδυνάμωση της Ευρώπης έχτισαν μεταξύ μας ισχυρή εμπιστοσύνη και έδωσαν βάση στο κοινό μας όραμα και αυτό το νέο βήμα. Βρισκόμαστε τώρα σε μια μοναδική θέση να εκμεταλλευτούμε τις ευκαιρίες που προσφέρει η ατζέντα ψηφιοποίησης στην Ευρώπη, ενισχυμένη από τα σχέδια ανάκαμψης της ΕΕ στην Ελλάδα και σε όλα τα κράτη μέλη. Καθώς οι συνέργειες ξεδιπλώνονται και οι δυνατότητες γίνονται πραγματικότητα, θα γίνει προφανές ότι αυτή η κίνηση σηματοδοτεί μια νέα εποχή απαράμιλλης ανάπτυξης. Τα οφέλη για τους ανθρώπους μας, για τους πελάτες και την κοινωνία εν τέλει είναι η εγγύηση της κοινής μας επιτυχίας και ανυπομονούμε νασυνεχίσουμε μαζίαυτό το ταξίδι ».

###

**Σχετικά με την INTRASOFT International:**

Η INTRASOFT International ιδρύθηκε το 1996 και είναι μια κορυφαία ευρωπαϊκή εταιρεία στον τομέα των υπηρεσιών Τεχνολογίας των Πληροφοριών και Επικοινωνιών, παρέχοντας ολοκληρωμένες λύσεις, προϊόντα και υπηρεσίες πληροφορικής υψηλής ποιότητας στην Ευρωπαϊκή Ένωση, Υπουργεία και Δημόσιους Οργανισμούς σε εθνικό επίπεδο, Χρηματοοικονομικά Ιδρύματα, Τηλεπικοινωνιακούς Οργανισμούς, μεγάλες επιχειρήσεις του ιδιωτικού τομέα. Απασχολεί περισσότερα από **2.200 στελέχη** υψηλής εξειδίκευσης με άριστες τεχνικές γνώσεις και δεξιότητες, τα οποία εκπροσωπούν **50 διαφορετικές εθνικότητες** και κατέχουν περισσότερες από **30 γλώσσες**. Με έδρα το Λουξεμβούργο, έχει φυσική παρουσία μέσω γραφείων, υποκαταστημάτων και θυγατρικών σε **13 χώρες** (Βέλγιο, Βουλγαρία, Κύπρος, Δανία, Ελλάδα, Ιορδανία, Κένυα, Λουξεμβούργο, Ρουμανία, Νότια Αφρική, Ηνωμένο Βασίλειο, Ηνωμένα Αραβικά Εμιράτα και Αμερική), ενώ οι διεθνείς της δραστηριότητες εκτείνονται σε **πάνω από 70 χώρες** παγκοσμίως.

[www.intrasoft-intl.com](http://www.intrasoft-intl.com)

**ΓΙΑ ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ**

**INTRASOFT International**

E-mail: [marketing@intrasoft-intl.com](mailto:marketing@intrasoft-intl.com)

Τηλ.: +352 44 10 12 2178

**Σχετικά με την Netcompany:**

**H Netcompany** (NETC) είναι μια εταιρεία πληροφορικής νέας γενιάς, η οποία παρέχει στρατηγικές λύσεις σε ιδιωτικό και δημόσιο τομέα, επιταχύνοντας τον ψηφιακό μετασχηματισμό μέσω βασικών συστημάτων και υπηρεσιών υποδομής. Η Netcompany πιστεύει σε ευέλικτες, ανθεκτικές στο μέλλον λύσεις, βασισμένες στις συνιστώσες της πλατφόρμας που εξελίσσει η εταρεία και που εξασφαλίζουν πλήρη ευελιξία και ευκαιρίες για συνεχή καινοτομία. Η Netcompany ιδρύθηκε το 2000 και έχει την έδρα της στην Κοπεγχάγη. Σήμερα, είναι μια διεθνής εταιρεία με περισσότερους από 3500 υπαλλήλους που εκτείνονται σε 6 χώρες. [www.netcompany.com](http://www.netcompany.com)